CELEX: C2006/036/72
Language: fi
Date: 2006-02-11 00:00:00
Title: Asia T-432/05: Kanne  8.12.2005  — EMC Development v. komissio

11.2.2006   
            
            
               FI
            
            
               Euroopan unionin virallinen lehti
            
            
               C 36/34
            
         Kanne 8.12.2005 — EMC Development v. komissio
   (Asia T-432/05)
   (2006/C 36/72)
   Oikeudenkäyntikieli: englanti
   Asianosaiset
   
      Kantaja: EMC Development AB (Luulaja, Ruotsi) (edustaja: asianajaja M. Elvinger)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 28.9.2005 tekemä päätös, jolla hylätään kantajan neuvoston asetuksen N:o 17/62 3 artiklan 2 kohdan perusteella tekemä kantelu, on kumottava;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on yhtiö, joka vastaa muun muassa vaihtoehtoista sementtituotetta nimeltä energiamuunnettu sementti koskevista jatkuvista kokeista ja muusta tutkimuksesta ja kehityksestä. Kantaja teki komissiolle asetuksen N:o 17/62 mukaisen kantelun, jossa se syytti portland-sementin (Euroopan markkinoilla hallitseva sementtityyppi) Eurooppalaisia tuottajia joukosta menettelyjä, joilla rikottiin vakavasti EY 81 artiklaa. Kantelu koski erityisesti EN 197-1 -standardia, joka on otettu käyttöön direktiivin 89/106 (1) yhteydessä. Kantajan mukaan tämä standardi suunniteltiin tahallisesti siten, että sillä suositaan markkinoilla jo toimivia suurtuottajia muiden sementintuottajien ja markkinoilla olevien haastajatuotteiden- ja tekniikkojen kustannuksella. Tämä on väitetysti toteutettu Euroopan standardointikomitean teknisen alakomitean ja CEMBUREAU:n, joka on Euroopan sementtituottajia edustava yrittäjäjärjestö, jonka jäsenistön suuri enemmistö on portland-sementin tuottajia, välisen läheisen yhteistyön avulla.
   Nyt kantaja riitauttaa päätöksen, jolla sen kantelu hylättiin. Se väittää, että riidanalainen standardi vastaa EY 81 artiklan vastaista horisontaalista yhteistyösopimusta. Toissijaisesti kantaja väittää, että standardilla rikotaan EY 28 ja EY 29 artiklan tavoitteita ja ettei jäsenvaltio voi missään tapauksessa perustella sitä EY 30 artiklan nojalla.
   
      (1)  Rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annettu neuvoston direktiivi 89/106, EYVL L 40, 11.12.1989, s. 12.